CELEX: 31985R2110
Language: el
Date: 1985-07-25 00:00:00
Title: Κανονισμός (ΕΟΚ) αριθ. 2110/85 του Συμβουλίου της 25ης Ιουλίου 1985 που τροποποιεί τον κατάλογο που είναι προσαρτημένος στον κανονισμό (ΕΟΚ) αριθ. 2763/83 που αφορά το καθεστώς που επιτρέπει τη μεταποίηση εμπορευμάτων υπό τελωνειακό έλεγχο

Avis juridique important

|

31985R2110

Κανονισμός (ΕΟΚ) αριθ. 2110/85 του Συμβουλίου της 25ης Ιουλίου 1985 που τροποποιεί τον κατάλογο που είναι προσαρτημένος στον κανονισμό (ΕΟΚ) αριθ. 2763/83 που αφορά το καθεστώς που επιτρέπει τη μεταποίηση εμπορευμάτων υπό τελωνειακό έλεγχο  

Επίσημη Εφημερίδα αριθ. L 198 της 30/07/1985 σ. 0003 - 0004 Ισπανική ειδική έκδοση: Κεφάλαιο 02 τόμος 14 σ. 0044  Πορτογαλική ειδική έκδοση : Κεφάλαιο 02 τόμος 14 σ. 0044 

***** ΚΑΝΟΝΙΣΜΟΣ (ΕΟΚ) αριθ. 2110/85 ΤΟΥ ΣΥΜΒΟΥΛΙΟΥ  της 25ης Ιουλίου 1985  που τροποποιεί τον κατάλογο που είναι προσαρτημένος στον κανονισμό (ΕΟΚ) αριθ. 2763/83 που αφορά το καθεστώς που επιτρέπει τη μεταποίηση εμπορευμάτων υπό τελωνειακό έλεγχο  ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 2763/83 του Συμβουλίου της 26ης Σεπτεμβρίου 1983 για το καθεστώς που επιτρέπει τη μεταποίηση εμπορευμάτων υπό τελωνειακό έλεγχο πριν να τεθούν σε ελεύθερη κυκλοφορία (1), όπως τροποποιήθηκε τελευταία από τον κανονισμό (ΕΟΚ) αριθ. 630/85 (2), και ιδίως το άρθρο 2 παράγραφος 2,  την πρόταση της Επιτροπής,  Εκτιμώντας:  ότι ορισμένες πράξεις μεταποίησης που μπορούσαν να πραγματοποιηθούν πριν την έναρξη ισχύος του κανονισμού (ΕΟΚ) αριθ. 2763/83, με βάση τα αντίστοιχα εθνικά καθεστώτα δεν περιέχονται στο παράρτημα του εν λόγω κανονισμού· ότι πρόκειται για τη μεταποίηση ορισμένων πετρελαιοειδών προϊόντων σε προϊόντα που απολαύουν ευνοϊκού δασμολογικού καθεστώτος κατά την έννοια των κανονισμών (ΕΟΚ) αριθ. 1535/77 (3), και (ΕΟΚ) αριθ. 1775/77 (4) της Επιτροπής, καθώς και για τη μεταποίηση του τριοξειδίου του χρωμίου σε χρώμιο·  ότι, για τέτοιου είδους πράξεις μεταποίησης, είναι αναγκαίο από οικονομική άποψη να εξακολουθήσει να ισχύει το καθεστώς μεταποίησης εμπορευμάτων υπό τελωνειακό έλεγχο, δεδομένου ότι η ενδιαφερόμενη κοινοτική βιομηχανία έχει επενδύσει σημαντικά ποσά στον τομέα αυτό· ότι, όσον αφορά το τριοξείδιο του χρωμίου, είναι απαραίτητο να εξασφαλιστεί επαρκής εφοδιασμός, σε χρώμιο, της κοινοτικής βιομηχανίας, και κυρίως της αεροναυπηγικής·  ότι πρέπει να διατηρηθεί η ανταγωνιστικότητα των βιομηχανιών αυτών έναντι τρίτων μεταποιητικών βιομηχανιών, ώστε να αποφευχθεί ο κίνδυνος διακοπής αυτών των οικονομικών δραστηριοτήτων στο εσωτερικό της Κοινότητας·  ότι παρουσιάζεται, εξάλλου, ανάγκη να γίνουν δεκτές στο καθεστώς μεταποίησης υπό τελωνειακό έλεγχο οι συνήθειες εργασίας που μπορούν να πραγματοποιούνται στις τελωνειακές αποθήκες και στις ελεύθερες ζώνες σύμφωνα με την οδηγία 71/235/ΕΟΚ (5)·  ότι πρέπει, ως εκ τούτου, να συμπληρωθεί ο κατάλογος, που είναι προσαρτημένος στον κανονισμό (ΕΟΚ) αριθ. 2763/83, με τις πράξεις που αναφέρονται στα προσωρινά μέτρα που έχουν θεσπιστεί με τους κανονισμούς της Επιτροπής (ΕΟΚ) αριθ. 283/85 (6) και (ΕΟΚ) αριθ. 630/85, των οποίων η διάρκεια ισχύος περιορίζεται σε έξι μήνες·  ότι πρέπει, επίσης, να γίνουν ορισμένες διευκρινίσεις στον προαναφερόμενο κατάλογο,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Ο κατάλογος που αναφέρεται στο παράρτημα του κανονισμού (ΕΟΚ) αριθ. 2763/83, τροποποιείται ως εξής:  1. Στις στήλες Ι και ΙΙ, η προτελευταία αναφορά για την μεταποίηση καπνών αντικαθίσταται από το ακόλουθο κείμενο:  1.2 //   //   // Στήλη Ι   // Στήλη ΙΙ   //   //   // «Ακατέργαστα ή μη βιομηχανοποιημένα καπνά της κλάσης 24.01 του Κοινού Δασμολογίου  // Μεταποίηση σε καπνά, μερικώς ή ολικώς απομισχωμένα, της διάκρισης 24.01 του Κοινού Δασμολογίου και σε απορρίμματα καπνού της διάκρισης 24.01 Β του  2. Στις στήλες Ι και ΙΙ, προστίθεται το ακόλουθο κείμενο:  1.2 //   //   // Στήλη Ι   // Στήλη ΙΙ   //   //   // «Προϊόντα των διακρίσεων 27.07 Β, 27.07 Η, 27.10 Α, 27.10 Β, 27.10 Γ Ι, 27.10 Γ ΙΙ και 27.10 Γ ΙΙΙ του Κοινού Δασμολογίου  // Μεταποίηση σε προϊόντα της δασμολογικής διάκρισης 27.10 Γ ΙΙ α) ή 27.10 Γ ΙΙ β) του Κοινού Δασμολογίου  // Ακατέργαστα λάδια της διάκρισης 27.07 Α του Κοινού Δασμολογίου  // Μεταποίηση σε προϊόντα της διάκρισης 27.07 Β ΙΙ και 29.01 Δ Ι β) του Κοινού Δασμολογίου  // Τριοξείδιο του χρωμίου της κλάσης 28.21 του Κοινού Δασμολογίου  // Μεταποίηση σε χρώμιο της διάκρισης 81.04 Δ Ι β) του Κοινού Δασμολογίου  // Εμπορεύματα κάθε είδους  // Συνήθεις εργασίες που μπορούν να πραγματοποιούνται στις τελωνειακές αποθήκες ή στις ελεύθερες ζώνες σύμφωνα με την οδηγία 71/235/ΕΟΚ.»  //   //  Άρθρο 2  Ο παρών κανονισμός αρχίζει να ισχύει την 1η Αυγούστου 1985.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 25 Ιουλίου 1985.  Για το Συμβούλιο  Ο Πρόεδρος  J. POOS Κοινού Δασμολογίου.»  //   //  (1) ΕΕ αριθ. L 272 της 5. 10. 1983, σ. 1.  (2) ΕΕ αριθ. L 72 της 13. 3. 1985, σ. 23.  (3) ΕΕ αριθ. L 171 της 9. 7. 1977, σ. 1.  (4) ΕΕ αριθ. L 195 της 2. 8. 1977, σ.5.  (5) ΕΕ αριθ. L 143 της 29. 6. 1971, σ. 28.  (6) ΕΕ αριθ. L 30 της 2. 2. 1985, σ. 5.